《踏莎行 竹塘寺寓同夏坦仙夜话》
清代·陈世祥

高笛横空，柔弦静月。流萤几点都清绝。坐来新露下梧桐，小凉时过罗衣摺。

云练孤飞，河绳低掣。百虫声里尘情歇。十年消受是真闲，梦魂较比当时贴。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。